2.11 รายการระหว่างกัน

(1) รายการระหว่างกันที่ผ่านมา

บริษัท และผู้ถือหุ้นรายใหญ่ไม่มีธุรกิจอื่นใดที่เกี่ยวข้องหรือดำเนินธุรกิจแข่งขันกับบริษัท ในปี 2545
และ ปี 2544 บริษัทมีรายการระหว่างกันกับบริษัทย่อย บริษัทร่วม และบริษัทที่เกี่ยวข้อง ที่มีผู้บริหาร
และกรรมการร่วมกันซึ่งเป็นลักษณะปกติทางการค้าทั่วไป (โปรดดูหมายเหตุประกอบงบการเงิน ข้อที่
5)

(2) ความจำเป็นและความสมเหตุสมผลของรายการ

รายการระหว่างกันที่เกิดขึ้นระหว่างบริษัท บริษัทย่อย กับบุคคลที่อาจมีความขัดแย้ง
เป็นรายการที่ดำเนินการทางธุรกิจตามปกติ และได้ผ่านการพิจารณาอนุมัติจากคณะกรรมการบริษัท
หรือคณะกรรมการบริหารของบริษัท
ซึ่งเป็นไปตามขั้นตอนการอนุมัติที่เหมาะสมตามระเบียบข้อบังคับของบริษัททุกประการ

(3) มาตรการหรือขั้นตอนการอนุมัติการทำรายการระหว่างกัน

รายการระหว่างกันที่เกิดขึ้นและอาจเกิดขึ้นต่อไปในอนาคตจะต้องผ่านการพิจารณาอนุมัติจากคณะกรรมการบริษัท
หรือคณะกรรมการบริหารของบริษัท
ซึ่งเป็นไปตามขั้นตอนการอนุมัติที่เหมาะสมตามระเบียบข้อบังคับของบริษัท
โดยกรรมการที่มีส่วนได้เสีย งดออกเสียงในการอนุมัติการเข้าทำรายการดังกล่าว

(4) นโยบายและแนวโน้มการทำรายการระหว่างกันในอนาคต

รายการระหว่างกันของบริษัทในอนาคต จะเป็นรายการที่ดำเนินการทางธุรกิจตามปกติเช่นเดิม
ไม่มีรายการใดเป็นพิเศษ ไม่มีการถ่ายเทผลประโยชน์ระหว่าง บริษัท บริษัทย่อย
กับบุคคลที่อาจมีความขัดแย้ง ทั้งนี้บริษัทจะให้คณะกรรมการตรวจสอบหรือผู้สอบบัญชีของบริษัท
หรือผู้เชี่ยวชาญอิสระ พิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการด้วย พร้อมทั้งเปิดเผยชนิดและมูลค่าของรายการดังกล่าว
พร้อมทั้งเหตุผลในการทำรายการต่อที่ประชุมผู้ถือหุ้นในรายงานประจำปี

นอกจากนี้
คณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ
ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัทหรือบริษัทย่อย
ตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

ทั้งนี้หากมีรายการระหว่างกันของบริษัทหรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์มีส่วนได้ส่วนเสียหรืออาจมีความขัดแย้งทางผลประโยชน์ในอนาคต
บริษัทจะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะได้ให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี
ทั้งนี้บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท

(5) เหตุผลที่บุคคลที่อาจเกิดความขัดแย้งถือหุ้นในบริษัทย่อยหรือบริษัทร่วมรวมกันเกินกว่าร้อยละ 5
ของจำนวนหุ้นที่มีสิทธิออกเสียงของบริษัทที่อาจมีความขัดแย้ง

บริษัทที่อาจมีความขัดแย้ง
ที่มีบุคคลที่อาจเกิดความขัดแย้งถือหุ้นในบริษัทย่อยหรือบริษัทร่วมรวมกันเกินกว่าร้อยละ 5
ของจำนวนหุ้นที่มีสิทธิออกเสียงของบริษัทที่อาจมีความขัดแย้ง
เป็นบริษัทที่ดำเนินธุรกิจที่ไม่เกี่ยวข้องกับธุรกิจหลักของบริษัท แพรนด้า จิวเวลรี่ จำกัด (มหาชน)
ซึ่งในการจัดโครงสร้างกลุ่มบริษัท แพรนด้า จิวเวลรี่ จำกัด (มหาชน)
จะถือหุ้นในบริษัทที่ดำเนินธุรกิจที่เกี่ยวข้องกับธุรกิจหลักเท่านั้น
เพื่อให้นักลงทุนไม่ต้องรับความเสี่ยงในธุรกิจอื่น คือ

-   บริษัท แพรนด้า ลอดจิ้ง จำกัด ดำเนินธุรกิจให้บริการเช่าอสังหาริมทรัพย์/สังหาริมทรัพย์
    แก่พนักงานของ บมจ. แพรนด้า จิวเวลรี่ ในราคาต้นทุน เพื่อเป็นสวัสดิการแก่พนักงาน